text: Farligt arbejdsmiljø på Carlsberg
  30 april 2012 kl. 16.44
  Carlsberg havde sidste år store problemer med sikkerheden på deres bryggeri i Fredericia. Arbejdstilsynet gav 12 strakspåbud for alvorlige brist i sikkerheden. Det er danmarksrekord, skriver Fagbladet 3F.
  Det er langt fra ufarligt at transportere øl på landets største bryggeri i Fredericia.
  Sidste år gav Arbejdstilsynet 12 strakspåbud til bryggeriet på grund af fare for nedstyrtning, eksplosion og personskade.
  Det er det største antal strakspåbud, en virksomhed i Danmark har fået på et år.
  De 12 strakspåbud er med en enkelt udtagelse blevet efterkommet.
  